ลูกเป็นฝีในสมองคะ ผ่าตัดเรียบร้อยและให้ยาฆ่าเชื้อ2เดือน ผ่านไป1เดือนมาct พบน้ำในสมองแต่ให้รอดูอาการพอวันนี้ไป ให้ct อีกทีเดือนธันวา บอกว่าเป็นผลข้างเคียงจากการผ่าตัด พัฒนาการน้องตามวัยคะ เลยให้รอดูอาการไปเรื่อยๆ เห็นบางคนบอกสามารถหายเองได้ จริงหรอคะ ตอนนี้กังวลมากแต่ก็ต้องว่าไปตาม
สวัสดีค่ะ ฝีในสมองเป็นภาวะที่เกิดจากเชื้อแบคทีเรียหรือเชื้อราที่แพร่กระจายเข้าสู่สมองผ่านทางบาดแผลบริเวณศีรษะหรือจากการติดเชื้อตามส่วนต่าง ๆ ของร่างกาย ทำให้เกิดเป็นหนองสะสมภายในสมอง ผู้ป่วยควรได้รับการรักษาที่เหมาะสมจากแพทย์โดยเร็ว เพราะเป็นภาวะที่มีอันตรายและส่งผลต่อสมองในระยะยาวได้การรักษาฝีในสมองนั้นทำได้ด้วยการรับประทานยาและการผ่าตัด กรณีเป็นการให้ยา ผู้ป่วยควรได้รับยาปฏิชีวนะในการต้านเชื้อแบคทีเรียหรือต้านเชื้อราผ่านเข้าทางเส้นเลือดจนกว่าอาการจะคงตัว การผ่าตัดทำในกรณีที่อาจเป็นฝีขนาดใหญ่ การใช้ยาอย่างเดียวอาจไม่พอซึ่งหลังการผ่าตัดนั้น การฟื้นตัวจะแตกต่างกันไป ขึ้นกับแต่ละบุคคลและขนาดของรอยโรคว่าใหญ่หรือเล็ก แนะนำการดูแลสุขภาพทั่วไปของบุตรให้ดี กระตุ้นพัฒนาการตามวัยอย่างเหมาะสม กลับไปติดตามอาการ ถ้าอาการแย่ลง มีไข้ ปวดหัว ควรรีบพากลับไปพบแพทย์